Knap er årets udgave af Bindslev Harmonikatræf overstået før bestillingerne til næste år harmonikatræf er godt i gang. - Det er en stor tillidserklæring, lyder det fra Flemming Andersen fra Bindslev Harmonikatræf. Selv om vejret holdt tørt under selve træffet, så var arrrangementet plaget af det vand, som var kommet i periode forud. - Det har betydet store gener på en del af campingarealet, og vi er nu nødt til at overveje foranstaltninger inden næste års træf for at undgå disse problemer - blandt andet dræning af store dele af arealet, siger Flemming Andersen.

Opsummering:
Allerede nu er halvdelen af de 530 campingpladser ved Bindslev Harmonikatræf booket til næste år.